Clavis - Palvelut ja käytännöt
Sisusta Clavis:
KotiMiksi Clavis?Hae asukkaaksiAsuminenAjankohtaistaYhteystiedot Palvelut ja käytännöt
Talonmies Kari Erinko on tavoitettavissa puhelimitse arkipäivisin klo 8-16. Kari auttaa kaikissa käytännön asioissa. Puh. 0400 421977
Jos olet unohtanut avaimesi huoneeseesi, Kari voi avata oven sinulle toimistoaikana. Ovenavauksesta veloitetaan 10 euroa. Iltaisin, viikonloppuisin ja talonmiehen lomien aikana tulee ottaa yhteyttä Kh-kiinteistöpalveluun (puh. 020-491 2961). Varaudu todistamaan henkilöllisyytesi ja näyttämään vuokrasopimuksesi. Kh-kiinteistöpalvelu veloittaa ovenavauksesta 30 euroa käteisellä tai 50 euroa laskulla maksettuna.
Lisäasukas
Huoneisiin ei saa majoittaa muita henkilöitä kuin vuokrasopimuksessa mainitut. Jos haluat asua ystävän tai kumppanin kanssa samassa asunnossa tai sinulle on tulossa vieras pidemmäksi aikaa (yli 7 päivää), ilmoita asiasta isännöitsijälle. Lisäasukkaasta veloitetaan 20 euron vesimaksu kuukaudessa. Asuinkumppanin ei tarvitse olla Sibelius-Akatemian opiskelija.
Claviksen asukkaana sinun on mahdollista antaa huoneesi vuokralle touko-elokuussa. Ilmoitus tästä tehdään keväisin tehtävän asukaskyselyn yhteydessä. Toistaiseksi voimassa olevissa vuokrasopimuksissa vuokranmaksuvelvollusuus jatkuu kesän yli, mikäli huoneeseen ei saada kesäasukasta. Suosittelemme asukkaita olemaan itse aktiivisia kesäasukkaan hankkimisessa. Kaikki sopimukset on tehtävä isännöitsijän kautta.
Muuttaessasi Clavikseen sinun tulee maksaa 450 euron vuokratakuu, joka palautetaan pois muuttaessa edellyttäen, että huone on jätetty siivottuna ja moitteettomassa kunnossa.
Kotieläimet eivät ole sallittuja Claviksella.
Talossa on hissi, johon mahtuu flyygeli (rungon maksimimitat 100x200 cm). Hissin käyttö on kielletty hiljaisuuden aikana sen aiheuttaman melun takia.
Hiljaisuutta tulee noudattaa klo 22.30–8.00 koko talossa mukaan lukien kellaritilat ja piha-alueet. Lauantaisin, sunnuntaisin ja pyhäpäivisin hiljaisuus jatkuu klo 10 asti.
Claviksessa voi harjoitella omassa huoneessa tai kellarin harjoittelutiloissa arkisin klo 8.00-22.30. Viikonloppuisin ja pyhinä harjoittelu on sallittu klo 10.00-22.30. Kellarin harjoittelutiloista löytyy muutama piano ja kirkkourut. Claviksen ensimmäisessä kerroksessa on juhlasali, jossa on flyygeli. Sen voi varata harjoituskäyttöön merkitsemällä nimensä aulassa olevaan vihkoon. Juhlasalissa saa harjoitella klo 9.00-22.00. Sibelius-Akatemian Pitäjänmäen toimipiste sijaitsee noin kilometrin päässä Claviksesta, jossa saa harjoitella vuorokauden ympäri.
Claviksen ensimmäisessä kerroksessa on yleinen oleskelutila, jossa asukkailla on käytössä televisio, digiboksi ja dvd-soitin. Olohuoneessa on käytössä myös kaksi kioskikonetta, joissa on internetyhteys. Alakerrassa on myös langaton verkko. Yleisissä tiloissa on luettavana Helsingin Sanomat, Hufvudstadsbladet, Kirkko ja kaupunki, Kyrkpressen sekä Kotimaa.
Claviksen aulassa on asukkaiden käytössä langaton internetyhteys. Asukkailla on myös mahdollisuus saada Elisan internetyhteys huoneeseensa. Vuokraan kuuluu yhteys Elisa Laajakaista Heti -yhteys perusnopeudella (1,2 Mbs/600 kbs), lisämaksusta on mahdollisuus saada jopa 100 Mbs:n yhteys. Sopimuksen kuuluu myös sähköpostilaatikot ja kotisivutila. Yhteyteen tarvittavan modeemin saa maksutta talonmieheltä. Internetyhteys vaatii rekisteröitymisen Elisalla joko internetissä osoitteessa elisa.fi/laajakaistavalitsin tai puhelimitse 050-950 500. Rekisteröintiä varten tarvitset Cable Mac -osoitteen, jonka löydät kaapelimodeemin pohjasta.
Claviksen jokaisessa kerroksessa on siivouskomero, josta löytyy muun muassa imuri, luuttu ja pesuvati, erilaisia pesuaineita, ikkunalasta, rikkaharja ja -lapio sekä ikkunanavauskahva. Claviksen takapihalla on mattojen tamppaustelineitä.
Alakerran yhteiskeittiö on kaikkien käytössä ympäri vuorokauden. Keittiöstä löytyy kaksi uunia, liedet, jääkaappi, pakastin sekä paistinpannut ja kattilat. Jääkaappiin ja pakasteeseen jätettävät ruokatarvikkeet tulee merkitä nimellä. Jokaisen käyttäjän on huolehdittava keittiön siisteydestä.
Asukkailla on mahdollisuus lainata talonmieheltä perusastiasto 50 euron panttia vastaan. Asukkaan keittiöön jättämät astiat voidaan siivota pois.
Kalustevarasto
Claviksen kellarissa on asukkaiden käytössä kalustevarasto, josta on vapaasti lainattavissa sänky, pöytä, tuoleja sekä vetolaatikot.
Kellarissa on asukkailla käytössä huoneen numerolla merkityt säilytystilat, jotka ovat kooltaan noin 1mx1mx1m. Asukas vastaa itse säilytystilansa lukitsemisesta. Säilytystilan oveen tulee merkitä oma nimi.
Claviksen kellarissa on talon asukkaille tarkoitettu sauna. Saunassa on käytettävä peflettejä, jotka talo tarjoaa. Saunan lämpiämisajat on ilmoitettu saunaosaston ovessa.
Kellarista löytyy pyykkitupa, jossa on kaksi pesukonetta ja kuivuria. Koneet tulee varata etukäteen merkitsemällä nimensä pääaulassa sijaitsevaan vihkoon. Pyykkituvan yhteydestä löytyy myös silityslauta ja -rauta sekä mankeli.
Claviksen pihassa on merkityt pysäköintipaikat. Taloa lähimpänä olevat paikat on varattu talon asukkaille. Kauempana sijaitsevat pysäköintipaikat on tarkoitettu vierailijoille. Auton voi pysäköidä myös kadun varteen. Ota yhteyttä talonmieheen, jos haluat asettua jonoon pysäköintipaikkaa varten.
Kaikkien asukkaiden on keväisin merkittävä polkupyöränsä nimellään ja huoneennumerollaan. Nimeämättömät pyörät otetaan talteen ja korjataan yleiseen käyttöön. Korjatut pyörät annetaan asukkaiden käyttöön maksutta.
Tupakointi on kielletty kaikissa muissa tiloissa parvekkeet ja piha-alueet mukaan lukien.
Yleinen hätänumero on 112, johon tulee soittaa välittömän vaaran uhatessa. Hätänumeroon voi soittaa myös ilman sim-korttia. Palvelut ja käytännötLähipalvelutHallintoAsukasneuvostoJärjestyssäännöt Sivukartta
Vanha Viertotie 21, 00350 Helsinki | info@clavishouse.fi | Fax. 09 444 446
Copyright © 2010 Clavis | Credits | Site design by Jon Haglund